text: [{"text_idx": "#000002", "text": "Fyrri dysturin i\u0301 dag var mo\u0301ti vertunum u\u0301r Sv\u00f8ri\u0301ki og enda\u00f0i dysturin 23-15, eftir at F\u00f8royar vo\u0301ru a\u0301 odda 10-7 i\u0301 ha\u0301lvleikinum. Seinni dysturin, mo\u0301ti Montenegro, enda\u00f0i 26-18 til Montenegro, eftir ha\u0301lvleiksst\u00f8\u00f0una 12-9 til Montenegro."}, {"text_idx": "#000003", "text": "F\u00f8royska li\u00f0i\u00f0 sp\u00e6ldi eina fi\u0301nan fyrra ha\u0301lvleik mo\u0301ti Sv\u00f8ri\u0301ki, har ta\u00f0 serliga var a\u0301gangandi verjusp\u00e6li\u00f0, sum rigga\u00f0i v\u00e6l. Fer\u00f0 eftir fer\u00f0 fiska\u00f0u okkara bo\u0301ltarnar og fingu fleiri go\u0301\u00f0 og l\u00f8tt ma\u0301l. Seinni ha\u0301lvleikur var ein heilt annar. Svenska li\u00f0i\u00f0 stramma\u00f0i i\u0301 og vann fyrstu ti\u0301ggju minuttirnar 7-0 a\u0301\u00f0renn okkara svara\u00f0u aftur. Ov no\u0301gvar tekniska villur og heili 4 brend brotsk\u00f8st gj\u00f8rdi, at dysturin var farin."}, {"text_idx": "#000005", "text": "Seinni dysturin mo\u0301ti Montenegro var ein annar i\u0301 mun til hin fyrra. Montenegrinsku leikararnir vo\u0301ru st\u00f8rri, men eisini tyngri i\u0301 mun til flytf\u00f8ri. F\u00f8royska li\u00f0i\u00f0 byrja\u00f0i illa og kom afturum vi\u00f0 fleiri ma\u0301lum, a\u0301\u00f0renn okkara spakuliga vunnu seg inn i\u0301 dystin til st\u00f8\u00f0una 9-9. Ti\u0301verri kla\u0301ra\u00f0u okkara ikki at halda stiman og \u00f8kti Montenegro ta\u00f0 sum var eftir av dystinum. F\u00f8royska li\u00f0i\u00f0 gj\u00f8rdi ov no\u0301gvar tekniskar villur og kosta\u00f0i hetta i\u0301 fleiri f\u00f8r\u00f0um."}, {"text_idx": "#000006", "text": "Allir leikarar komu a\u0301 v\u00f8llin i\u0301 dag og vo\u0301ru fleiri glottar i\u0301 sp\u00e6linum. Verjusp\u00e6li\u00f0 var til ti\u0301\u00f0ir gott og h\u00f8vdu okkara ma\u0301lverjar fleiri go\u0301\u00f0ar bjargingar. So hv\u00f8rt sum li\u00f0i\u00f0 ver\u00f0ur betri samansp\u00e6lt, skuldi veri\u00f0 m\u00f8guleiki fyri betri u\u0301rslitum vi\u00f0 hesum li\u00f0inum."}, {"text_idx": "#000008", "text": "Hesar 16 m\u00f8ta Sv\u00f8ri\u0301ki og I\u0301slandi"}, {"text_idx": "#000011", "text": "Neistakvinnur og H71 u\u0301t i\u0301 Europa"}]